Case ID: 1188630
Sentence 8: Apelyasiya şikayətinin dəlilləri İddiaçı apelyasiya şikayətində qeyd etmişdir ki, Məhkəmə öz qərarını belə əsaslandırmışdır ki, tikintisi başa çatmış obyektlər mövcud qanunvericiliyə uyğun olaraq istismara qəbul edilməli və daşınmaz əmlak üzərində hüquqların qeydiyyatı zamanı obyektin istismara qəbul aktı qeydiyyat orqanına təqdim edilməlidir.Məhkəmə qeyd edir ki, hazırkı halda iddiaçının mərhum ərinin mülkiyyət hüquqlarının daşınmaz əmlakın dövlət reyestrində qeydə alınması üçün iddia qaldırdığı qeyri-yaşayış sahəsinin qanunvericiliyin tələbinə uyğun olaraq istismara qəbul edilməsinə dair işin materiallarına hər hansı sənəd əlavə edilməmişdir.Həmin qərarı aşağıdakılara görə qanunsuz və əsassız hesab edirəm.Tərəfimdən məhkəməyə faktiki istifadəmizdə və sahibliyimizdə olan qeyri-yaşayış binasının Şəki şəhər İcra Hakimiyyətinin Memarlıq və Tikinit Şöbəsi tərəfindən təsdiq edilmiş eskiz layihəsi təqdim edilmişdir.